Document ID: /roh_data/filtered/Billingualer_Corpus_interleaved-de-rm.jsonl.gz/771

This is a text translated from German to Rumantsch Grischun.
BGS Chur gibt sich für Aufbauphase neue Struktur

Das Bildungszentrum Gesundheit und Soziales (BGS) in Chur gibt sich Leitlinien für die Strukturentwicklung in den Jahren 2003 bis 2007 und legt das Logogramm für 2003 fest.

Seit Anfang 2003 haben sich vier Schulen im Gesundheits- und Sozialbereich zum Bildungszentrum für Gesundheit und Soziales zusammengeschlossen. Dieser Umbau löst einen mehrjährigen Prozess aus, der möglichst sorgfältig und in nachvollziehbaren Schritten vor sich gehen soll. Unter dem Vorsitz von Regierungsrat Claudio Lardi hat der Schulrat Leitlinien für das Entwickeln angemessener Strukturen des Bildungszentrums für die Jahre 2003 bis 2007 und das Logogramm für das Jahr 2003 festgelegt.

In einer ersten Phase geht es darum, die bisherigen Schulstrukturen zu öffnen und auf die Integration und den Aufbau vorzubereiten. Zu Beginn wird eine flache Hierarchie mit einer grossen Führungsspanne geschaffen, was einen breiten Einbezug der Betroffenen ermöglicht. Die Abteilungsleitungen der verschiedenen Ausbildungsrichtungen, die zentralen Dienste und das Projekt Bildungsreform sind während einer Übergangsphase der Direktorin Veronika Niederhauser bzw. dem stellvertretenden Direktor Christian Meuli unterstellt. Meuli war Rektor der Berufsschule für Gesundheits- und Krankenpflege und übernimmt die Funktion des stellvertretenden Direktors während der Übergangsphase bis Ende 2003. Anschliessend wird er sich neu orientieren.

Das Diplomniveau I Vollzeit mit Schwerpunkt in Geriatrie und Langzeitpflege in Chur und das Diplomniveau II mit Schwerpunkt in psychosozialer Pflege in Cazis werden ab Juni 2003 unter einer gemeinsamen Leitung zusammengefasst. Die beiden Ausbildungsrichtungen sind inhaltlich verwandt und ergänzen sich zudem durch die Möglichkeit, ab Abschluss Diplomniveau I in einem Aufbaujahr das Diplomniveau II absolvieren zu können. Ab Anfang Juni 2003 wird Peter Lehmann Bereichsleiter beider Ausbildungsrichtungen. Lehmann war bisher Schulleiter für das Diplomniveau II mit Schwerpunkt in psychosozialer Pflege in Cazis. Dieter Schleuning, der noch bis Ende Mai 2003 die Ausbildung zum Diplomniveau I leitet, möchte seine Tätigkeit als Berufsschullehrer am Bildungszentrum wieder vollzeitlich ausüben.

Letztes Jahr hat Brigitte Bhend die Leitung der Schule für Hauspflege übernommen. Maria Dietrich, die diese Abteilung zwölf Jahre geleitet hatte und seit August 2000 Schulleiterin der nicht-seminaristischen Abteilungen der Bündner Frauenschule war, wird sich beruflich neu ausrichten und das Bildungszentrum auf Ende Schuljahr 2003 verlassen.

Die Weiterbildungen sollen ab 2004 unter einer Leitung zusammengefasst werden.

Als zentrumsinterne Projekte stehen neben der Planung des Neubaus und der Bildungsreform, die den Aufbau von neuen Ausbildungen im Gesundheits- und Sozialbereich zum Gegenstand hat, die Neugestaltung der Rekrutierung, Berufsinformation und Werbung an. Dazu wird eine Projektgruppe aus Vertreterinnen und Vertretern verschiedener Ausbildungsrichtungen eingesetzt. Leiter des Projekts ist Kurt Michel, der die Rekrutierung an der ehemaligen Interkonfessionellen bündnerischen Schule für Gesundheits- und Krankenpflege an der Comercialstrasse 24 in Chur betreut.

Ab März 2003 übernimmt Hanspeter Hänni die Stabsstelle Direktion. Hänni war unter anderem während zehn Jahren als Informationsbeauftragter bei der Standeskanzlei des Kantons Graubünden tätig. Am Bildungszentrum wird er sich insbesondere dem Ressort Öffentlichkeitsarbeit widmen.

Gremium: Bildungszentrum Gesundheit und Soziales

Quelle: dt Bildungszentrum Gesundheit und Soziales

Data: 05.03.2003

Il CSS Cuira sa dat ina nova structura per la fasa da svilup

Il center da furmaziun per la sanadad ed ils fatgs socials (CSS) Cuira sa dat directivas per sviluppar las structuras entaifer ils onns 2003 fin 2007 e fixescha il program logistic per l'onn 2003.

Dapi l'entschatta 2003 èn fusiunadas quatter scolas dal sectur da la sanadad e dals fatgs socials al center da furmaziun per la sanadad ed ils fatgs socials. Questa midada ha provocà ina procedura da plirs onns che duess esser pli accurata pussaivel e che duess progredir en pass chapaivels. Sut il presidi da cusseglier guvernativ Claudio Lardi ha il cussegl da scola fixà las directivas per sviluppar structuras adequatas per il center da furmaziun ils onns 2003 fin 2007 ed il program logistic per l'onn 2003.

En ina emprima fasa sa tracti d'avrir las structuras da scola da fin uss e da preparar ellas per l'integraziun ed il svilup. A l'entschatta vegn creada ina ierarchia orizontala cun ina gronda extensiun directiva. Quai pussibilitescha ina vasta integraziun da las persunas pertutgadas. Las manadras ed ils manaders da las partiziuns da las differentas direcziuns da scolaziun, ils servetschs centrals ed il project refurma da la furmaziun èn suttamess durant ina fasa da transiziun a la directura Veronika Niederhauser resp. al vicedirectur Christian Meuli. Meuli è stà rectur da la scola professiunala da sanadad e tgira da malsauns e surpiglia la funcziun da vicedirectur durant la fasa da transiziun enfin la fin 2003. Suenter vegn el a s'orientar da nov.

Il diplom nivel I a temp cumplain cun prioritad sin la geriatria e tgira da lunga durada a Cuira ed il diplom nivel II cun prioritad sin la tgira psicosociala a Cazas vegnan resumads a partir dal zercladur 2003 sut ina direcziun communabla. Las duas direcziuns da scolaziun èn parentadas areguard il cuntegn e sa cumpletteschan plinavant grazia a la pussaivladad da pudair frequentar suenter avair terminà il diplom nivel I en in onn reconstituent il diplom nivel II. Davent da l'entschatta da zercladur 2003 daventa Peter Lehmann schef da secziun per domaduas direcziuns da scolaziun. Lehmann è stà fin uss directur da scola per il diplom nivel II cun prioritad sin tgira psicosociala a Cazas. Dieter Schleuning che maina anc enfin la fin da matg 2003 la scolaziun dal diplom nivel I, vuless puspè lavurar a temp cumplain sco magister professiunal al center da furmaziun.

L'onn passà a surpiglià Brigitte Bhend la direcziun da la scola da tgirunzas da chasa. Maria Dietrich ch'ha manà questa partiziun durant dudesch onns e ch'è stada dapi l'avust 2000 directura da las partiziuns betg seminaristicas da la scola da dunnas dal Grischun, vegn a prender ina nova via professiunala ed a bandunar il center da furmaziun la fin da l'onn da scola 2003.

Las furmaziuns supplementaras duain vegnir resumadas a partir da l'onn 2004 sut ina direcziun.

Ils projects interns dal center èn - ultra da la planisaziun da l'edifizi nov e da la refurma da la furmaziun che s'occupa da l'organisaziun da novas scolaziuns en il sectur da la sanadad e dals fatgs socials - la restructuraziun da la recrutaziun, l'infurmaziun professiunala e la reclama. Per quest intent vegn numnada in gruppa da project che sa cumpona da represchentantas e represchentants da differentas direcziuns da scolaziun. Manader dal project è Kurt Michel che s'occpa da la recrutaziun a l'anteriura scola interconfessiunala da sanadad e tgira da malsauns dal Grischun a la Comercialstrasse 24 a Cuira.

A partir dal mars 2003 surpiglia Hanspeter Hänni il post da stab direcziun. Hänni ha lavurà tranter auter durant diesch onns sco incumbensà per dumondas d'infurmaziun tar la chanzlia chantunala dal chantun Grischun. Al center da furmaziun vegn el a s'occupar en emprima lingia dal ressort lavur da publicitad.

Gremi: Center da furmaziun per la sanadad ed ils fatgs socials

Funtauna: rg Center da furmaziun per la sanadad ed ils fatgs socials

Data: 05.03.2003